Karl Münchinger
Dr Karl Münchinger (* 29. Mai 1915 z Stuegert, wo-nr am 13. März 1990 au gschdorba ischt) ischt a deitscher Dirigent ond Musik-Pädagog gwäa.

Aus seim Leaba 
Dr Karl Münchinger ischt am 29. Mai 1915 als Soh vom Archidekda Karl-Wilhelm Münchinger z Stuegert uff d Welt komma. En seira Hoimetstadt isch’r uff s Karls-Gimnasiom ganga, wo-nr au s Abidur gmacht hôt. Dô drnôch hôt’r en Stuegert an dr Hochschule für Musik und darstellende Kunst Musik studiirt. Finanziirt hôt’r sei Studiom zo-ma graußa Doil durch sei Tädichkeit als Chorleiter ond Organischt an dr Stuegerter Martinskirch. Schbäter isch dr Münchinger zom Professr Hermann Abendroth nôch Leipzig ganga ond hôt deet sei Studiom abgschlossa. Em Jôhr 1945 – also kurz nôch-em Zwoida Weltkriag – hôt’r en seira Hoimetstadt s Stuttgarter Kammerorchester grindet. S hôt et lang dauret, ond des Orkeschtr ischt en ganz Eiropa – bald au ibr sellen Erdteil naus – bekannt wôrra. Scho Viir Jôhr schbätr hôt’r mit deam Klangkerper z Paris sei erschts Konzert em Ausland dirigiirt. 1953 isch dr Münchinger zom Professr ernannt wôrra. Elf Jôhr nôch dr Grendong vom Stuttgarter Kammerorchester(1956) isch dr Münchinger mit seine Musiker uff Japan-Tournee ond 1961 uff a Tournee durch d Sowjetunion ganga.

Ehronga 
 1955: S grauß Bundesvrdenschtkreiz
 1961: Dr franzeesische Orda fir Konscht ond Litradur
 1965: Ehrabirger vo dr franzeesischa Stadt Menton
 1969: Vrleihong vo dr Goldena Schallbladd
 1970: S grauß Bundesvrdenschtkreiz mit Stern
 1972: Kommandeur vom “Ordre des Arts et des Lettres”
 1975: Vrdinschdmedallje vom Land Bada-Wirdaberg
 1985: S grauß Bundesvrdenschtkreiz mit Stern ond Schulderband
 1985: D Goldmedallje vo dr franzeesischa Stadt Grenoble
 1986: Offiziir vo dr franzeesischa Ehralegioo
 Nôch-em Münchinger seim Ableaba ischt en seira Hoimetstadt a Strôß nôch-em benannt wôrra: Dr Karl-Münchinger-Weg z Uhlbach

Litradur 
 Bernard Gavoty: Karl Münchinger. (= Die großen Interpreten, Band 2). Genf /Frankfurt am Main 1959
 Norbert Bolín: Stuttgarter Kammerorchester 1945 bis 1995. Biographische Skizzen. Concerto, Köln 1995 ISBN 3-9803578-1-3

Quella 
Friedrich Herzfeld: Das Lexikon der Musik, Lizenzausgab fir d Mitgliader vom Deitscha Biacherbund, Verlag Ullstein GmbH, Frankfurt am Main, Stand Juni 1976
A Wirdigong beim Festival International de Colmar, wo vom Münchinger ens Leaba gruafa wôrra ischt, mit-ma Haufa Bilder.
 Lueg d Weblink

Weblink

Oinzlne Nôchweis 

Musiker
Dytsche Musiker
Dirigänt
Dütsche
Wirtteberger
Person (Stuagert)
Maa